Document ID: /roh_data/filtered/fineweb-2-filterrobots_roh.jsonl.gz/52639

El ha empermess da chattar ils responsabels da l'attentat e da chastiar quels. Vinavant ha Putin annunzià da rinforzar las attatgas russas en la Siria. Tar la crudada da l'aviun russ sur la peninsla dal Sinai la fin d'october eran mortas 224 unfrendas.
Egipta na vesa nagins indizis per ina bumba a bord
Auter ch'il servetsch secret russ n'ha la cumissiun d'inquisiziun da l'Egipta betg chattà indizis per ina bumba a bord. Ina funtauna dal ministeri per il traffic aviatic ha ditg envers l'agentura da novitads dpa ch'ins n'haja chattà nagins fastizs per in'explosiun. Il sevetsch secret russ aveva ordavant communitgà, ch'ina bumba cun ina forza explosiva da 1,5 kilos TNT haja chaschunà la catastrofa.
RR novitads 10:00